CELEX: 32010R1167
Language: hr
Date: 2010-12-09
Title: Uredba Komisije (EU) br. 1167/2010 od 9. prosinca 2010. o odobravanju izmjena specifikacije koje nisu manje za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Prosciutto di Modena (ZOI))

03/Sv. 011
            
            
               HR
            
            
               Službeni list Europske unije
            
            
               266
            
         32010R1167
   
               L 326/72
            
            
               SLUŽBENI LIST EUROPSKE UNIJE
            
            
               09.12.2010.
            
         
      UREDBA KOMISIJE (EU) br. 1167/2010
   od 9. prosinca 2010.
   o odobravanju izmjena specifikacije koje nisu manje za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Prosciutto di Modena (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
   budući da:
   
               (1)
            
            
               U skladu s prvim podstavkom članka 9. stavka 1. Uredbe (EZ) br. 510/2006, Komisija je razmotrila zahtjev Italije za odobrenjem izmjena u specifikaciji zaštićene oznake izvornosti „Prosciutto di Modena” upisane u registar u skladu s Uredbom Komisije (EZ) br. 1107/96 (2).
            
         
               (2)
            
            
               Budući da dotične izmjene nisu manje u smislu članka 9. Uredbe (EZ) br. 510/2006, Komisija je objavila zahtjev za izmjenom u Službenom listu Europske unije
                   (3), kako je to propisano u prvom podstavku članka 6. stavka 2. te Uredbe. Budući da Komisija nije primila ni jedan prigovor u smislu članka 7. Uredbe (EZ) br. 510/2006, te je izmjene potrebno odobriti,
            
         DONIJELA JE OVU UREDBU:
   Članak 1.
   Ovime se odobravaju izmjene specifikacije objavljene u Službenom listu Europske unije u pogledu naziva iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 93, 31.3.2006., str. 12.
   
      (2)  SL L 148, 21.6.1996., str. 1.
   
      (3)  SL C 72, 20.3.2010., str. 20.
   PRILOG
   Poljoprivredni proizvodi namijenjeni prehrani ljudi navedeni u Prilogu I. Ugovoru:
   
      Razred 1.2.   Proizvodi od mesa (kuhani, soljeni, dimljeni itd.)
   
   ITALIJA
   Prosciutto di Modena (ZOI)